2001R1035 — FI — 06.10.2006 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

NEUVOSTON ASETUS (EY) N:o 1035/2001,

annettu 22 päivänä toukokuuta 2001,

Dissostichus spp. -lajien saaliiden dokumentointijärjestelystä,







EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen ( 1 ), ottaa huomioon Euroopan parlamentin lausunnon ( 2 ), sekä katsoo seuraavaa: (1) Yleissopimus Etelämantereen meren elollisten luonnonvarojen säilyttämisestä, jäljempänä ”yleissopimus”, hyväksyttiin neuvoston päätöksellä 81/691/ETY ( 3 ), ja se tuli voimaan yhteisön osalta 21 päivänä toukokuuta 1982. (2) Yleissopimuksessa vahvistetaan Etelämantereen meren elollisten luonnonvarojen säilyttämistä koskevan alueellisen yhteistyön puitteet perustamalla Etelämantereen meren elollisten luonnonvarojen säilyttämistä käsittelevä toimikunta, jäljempänä ”CCAMLR”, ja ottamalla käyttöön säilyttämistoimenpiteitä, joista tulee sopimuspuolia velvoittavia. (3) CCAMLR hyväksyi 18:nnessa vuosikokouksessaan marraskuussa 1999 säilyttämistoimenpiteen 170/XVIII, jolla vahvistetaan Dissostichus spp. -lajien saaliiden dokumentointijärjestely. (4) Dissostichus spp. -lajin saaliiden dokumentointijärjestelyn käyttöönotolla pyritään valvomaan paremmin tämän lajin kansainvälistä kauppaa sekä tunnistamaan kaikki CCAMLR:n sopimuspuolten alueelle tuodut tai alueelta viedyt Dissostichus spp. -lajien saaliit. (5) Saalisasiakirjan avulla on myös voitava määritellä, onko Dissostichus spp. -saaliit pyydetty sopimusvyöhykkeellä CCAMLR:n säilyttämistoimenpiteiden mukaisesti, sekä keräämään saalistietoja, jotka helpottavat kantojen tieteellistä arviointia. (6) Säilyttämistoimenpiteestä 170/XVIII tuli kaikkia sopimuspuolia velvoittava 9 päivänä toukokuuta 2000. Yhteisön olisi siten pantava se täytäntöön. (7) Saalisasiakirjan esittämisvelvollisuutta on tarpeen soveltaa kaikkeen Dissostichus spp. -lajien tuontiin, jotta CCAMLR voisi saavuttaa näiden lajien säilyttämistavoitteensa. (8) Tämän asetuksen täytäntöönpanemiseksi tarvittavat toimenpiteet olisi annettava menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY ( 4 ) mukaisesti, sekä katsoo seuraavaa: ON ANTANUT TÄMÄN ASETUKSEN:







I LUKU

Yleiset säännökset

1 artikla

Tavoite

Tällä asetuksella vahvistetaan yleiset periaatteet ja edellytykset Etelämantereen meren elollisten luonnonvarojen säilyttämistä käsittelevän toimikunnan, jäljempänä ”CCAMLR”, hyväksymän Dissostichus spp. -lajien saaliiden dokumentointijärjestelyn soveltamiseksi yhteisössä.

▼M1

2 artikla

Soveltamisala

1. Tätä asetusta sovelletaan kaikkiin TARIC-koodeihin 0302698800, 0303798810, 0303798890, 0304208810 ja 0304208890 kuuluviin Dissostichus spp. -lajien kaloihin, jotka

a) on purettu tai jälleenlaivattu yhteisön kalastusaluksista; tai

b) on tuotu yhteisöön tai viety taikka jälleenviety yhteisöstä.

2. Tätä asetusta ei sovelleta troolareiden avomerellä CCAMLR-alueen ulkopuolella pyytämiin Dissostichus spp. -lajien sivusaaliisiin.

Tässä kohdassa Dissostichus spp. -lajien sivusaaliilla tarkoitetaan Dissostichus spp. -lajien kalojen määrää, joka on enintään 5 prosenttia kaikkien lajien kokonaissaaliista ja enintään 50 tonnia aluksen suorittamaa kokonaista kalastusmatkaa kohden.

3. Edellä 2 kohdan toista alakohtaa voidaan 25 artiklan 3 kohdassa tarkoitettua menettelyä noudattaen muuttaa yhteisön osalta pakollisiksi tulleiden CCAMLR:n säilyttämistoimenpiteiden soveltamiseksi.

▼B

3 artikla

Määritelmät

Tässä asetuksessa tarkoitetaan:

a) ”Dissostichus spp.:llä”Dissostichus eliginoides -lajin tai Dissostichus mawsoni -lajin kaloja;

b) ”Saalisasiakirjalla” liitteessä I säädetyt tiedot sisältävää asiakirjaa, joka on esitetty liitteessä II vahvistetun mallin mukaisesti;

c) ”CCAMLR-vyöhykkeellä” soveltamisaluetta sellaisena kuin se on määritelty yleissopimuksen I artiklassa;

▼M2

d) ”tuonnilla” saaliin fyysistä tulemista tai tuomista valtion valvonnassa olevan maantieteellisen alueen mihin tahansa osaan, paitsi jos saalis puretaan tai jälleenlaivataan e ja f alakohdassa tarkoitettujen ”purkamista” tai ”jälleenlaivausta” koskevien määritelmien mukaisesti;

e) ”purkamisella” saaliin ensimmäistä siirtämistä sellaisenaan tai jalostetussa muodossa alukselta laiturialueelle tai toiseen alukseen satamassa tai vapaakauppavyöhykkeellä, jossa satamavaltion viranomainen vahvistaa saaliin purkamisen;

f) ”jälleenlaivauksella” — saaliin siirtämistä sellaisenaan tai jalostetussa muodossa alukselta toiseen alukseen tai kuljetusvälineeseen, ja jos siirtäminen tapahtuu satamavaltion valvonnassa olevalla alueella, saaliin viemiseksi pois kyseisestä valtiosta; — saaliin tilapäistä sijoittamista maihin tai keinotekoiseen rakenteeseen mainitun siirtämisen helpottamiseksi, kun saalista ei pureta e alakohdan määritelmän mukaisesti;

g) ”viennillä” saaliin viemistä sellaisenaan tai jalostetussa muodossa pois sellaiselta valtion valvonnassa olevalta alueelta tai vapaakauppavyöhykkeeltä, jolla purkaminen tapahtuu, tai jos kyseinen valtio tai vapaakauppavyöhyke kuuluu tulliliittoon, mistä tahansa muusta tähän tulliliittoon kuuluvasta jäsenvaltiosta;

h) ”jälleenviennillä” saaliin viemistä sellaisenaan tai jalostetussa muodossa pois valtion valvonnassa olevalta alueelta, vapaakauppavyöhykkeeltä tai tulliliittoon kuuluvasta tuontivaltiosta, jollei kyseinen valtio, vapaakauppavyöhyke tai mikä tahansa tähän tulliliittoon kuuluva valtio ole ensimmäinen maahantuontipaikka, jolloin saaliin pois vieminen on g alakohdassa määritellyn ”viennin” mukaista vientiä;

i) ”satamavaltiolla” valtiota, joka valvoo tietyllä satama-alueella tai vapaakauppavyöhykkeellä purkamista, jälleenlaivausta, tuontia, vientiä ja jälleenvientiä ja jonka viranomainen vahvistaa purkamisen ja jälleenlaivauksen.

▼B







II LUKU

Lippuvaltion velvollisuudet

▼M2

4 artikla

1. Jäsenvaltioiden on asetettava Dissostichus spp. -lajien kalastukseen oikeuttavien lisenssien tai lupien myöntämisen ehdoksi, että alus purkaa saaliit vain valtioissa, jotka ovat CCAMLR:n sopimuspuolia tai jotka muutoin soveltavat saaliiden dokumentointijärjestelyä.

2. Jäsenvaltioiden on liitettävä Dissostichus spp. -lajien kalastukseen oikeuttaviin lisensseihin tai lupiin CCAMLR:n kaikkien sopimuspuolten ja valtioiden nimet, jotka ovat ilmoittaneet CCAMLR:n sihteeristöön soveltavansa saaliiden dokumentointijärjestelyä.

3. Jäsenvaltioiden on toteutettava kaikki tarvittavat toimenpiteet varmistaakseen, että niiden lipun alla purjehtivat alukset, joilla on lupa pyytää Dissostichus spp. -lajeja, ovat täyttäneet saalisasiakirjan asianmukaisesti aina kun Dissostichus spp. -lajeja puretaan tai jälleenlaivataan.

▼B

5 artikla

Jäsenvaltioiden on toteutettava tarvittavat toimenpiteet, jotta niiden lipun alla purjehtivan aluksen Dissostichus spp. -lajien jokaista jälleenlaivausta seuraa asianmukaisesti täytetty saalisasiakirja.

6 artikla

Jäsenvaltioiden on toimitettava saalisasiakirjalomakkeet jokaiselle niiden lipun alla purjehtivalle alukselle, jolla on lupa pyytää Dissostichus spp. -lajeja, ja ainoastaan näille aluksille.

7 artikla

Jäsenvaltioiden on varmistettava, että kullakin niiden antamalla saalisasiakirjalomakkeella on liitteessä I tarkoitettu yksilöllinen tunnistusnumero.

Jäsenvaltioiden on myös kirjattava kuhunkin saalisasiakirjalomakkeeseen lippunsa alla purjehtivalle alukselle myöntämänsä sen kalastuslisenssin tai -luvan numero, jolla sallitaan Dissostichus spp. -lajin kalastaminen.







III LUKU

Aluksen päällikön velvollisuudet

8 artikla

1. Yhteisön kalastusaluksen päällikön on huolehdittava siitä, että aina, kun hänen alukseltaan puretaan tai hänen alukselleen jälleenlaivataan Dissostichus spp. -lajin saaliita, niiden mukana on asianmukaisesti täytetty saalisasiakirja.

2. Yhteisön kalastusaluksen päällikön, joka on saanut yhden tai useamman saalisasiakirjalomakkeen, on ennen jokaista Dissostichus spp. -lajien laivasta purkamista tai jälleenlaivausta meneteltävä seuraavasti:

a) päällikön on varmistettava, että kaikki liitteessä I esitetyt pakolliset tiedot on merkitty asianmukaisesti saalisasiakirjaan;

b) jos purkamiseen tai jälleenlaivaukseen sisältyy kummankin Dissostichus-lajin saaliita, aluksen päällikön on kirjattava saalisasiakirjaan purettavan tai jälleenlaivattavan saaliin arvioitu kokonaispaino ja ilmoitettava kummankin lajin arvioitu paino erikseen;

c) jos purkamiseen tai jälleenlaivaukseen sisältyy kummankin Dissostichus-lajin saaliita, jotka on pyydetty eri tilastollisilta suuralueilta ja/tai alueilta, aluksen päällikön on kirjattava saalisasiakirjaan jokaisen lajin kultakin tilastolliselta suuralueelta tai alueelta pyydetyn saaliin arvioitu paino;

d) aluksen päällikön on ilmoitettava nopeinta käytettävissään olevaa sähköistä välinettä käyttäen aluksen lippujäsenvaltiolle saalisasiakirjan numero, päivämäärät, joiden välillä saalis on pyydetty, kalalajit, käsittely tai käsittelyt, aluksesta purettavan saaliin arvioitu paino ja pyyntialue tai -alueet, aluksesta purkamisen tai jälleenlaivauksen päivämäärä, maa ja satama, jossa aluksesta purkaminen tapahtui tai alus, johon saalis jälleenlaivattiin, ja pyydettävä lippujäsenvaltiolta vahvistusnumero. Komissio voi vahvistaa tämän alakohdan soveltamista koskevat yksityiskohtaiset säännöt 25 artiklan 2 kohdassa tarkoitettua menettelyä noudattaen.

9 artikla

▼M1

Sen jälkeen kun lippujäsenvaltio on todentanut alusten automaattisesta ja suojatusta satelliittivalvontajärjestelmästä (VMS) saatujen tietojen avulla, että aluksen ilmoittama kalastusalue sekä purettava tai jälleenlaivattava saalis on kirjattu oikein ja että nämä tiedot ovat yhdenmukaiset aluksen kalastusluvan kanssa, lippujäsenvaltion on toimitettava aluksen päällikölle vahvistusnumero nopeinta sähköistä välinettä käyttäen.

Aluksen päällikön on merkittävä tämä vahvistusnumero saalisasiakirjaan.

▼B

Komissio voi vahvistaa tämän artiklan soveltamista koskevat yksityiskohtaiset säännöt 25 artiklan 2 kohdassa tarkoitettua menettelyä noudattaen.

10 artikla

1. Dissostichus spp. -lajien jokaisen aluksesta purkamisen tai jälleenlaivauksen jälkeen yhteisön kalastusaluksen päällikön tai tämän valtuutetun edustajan, joka on saanut yhden tai useampia saalisasiakirjalomakkeita, on välittömästi:

a) jälleenlaivattaessa otettava saalisasiakirjaan allekirjoitus sen aluksen päälliköltä, johon saalis jälleenlaivataan;

b) aluksesta purettaessa otettava saalisasiakirjaan ▼M2 — purkamissataman tai vapaakauppavyöhykkeen sellaisen vastuuhenkilön allekirjoittama ja leimaama vahvistus, joka toimii joko satamavaltion tulli- tai kalastusviranomaisten alaisuudessa ja on toimivaltainen vahvistamaan Dissostichus spp. -lajeja koskevat saalisasiakirjat ja ▼B — purkamissatamassa tai vapaakauppavyöhykkeen satamassa saaliin vastaanottaneen henkilön allekirjoitus.

2. Jos saalis jaetaan purettaessa, aluksen päällikön tai tämän valtuutetun edustajan on esitettävä saalisasiakirjan jäljennös jokaiselle, joka ottaa vastaan osan saaliista purkamissatamassa tai vapaakauppavyöhykkeen satamassa. Aluksen päällikön tai tämän valtuutetun edustajan on kirjattava tähän asiakirjaan kyseisen henkilön vastaanottaman saaliin määrä ja alkuperä sekä otettava siihen tämän henkilön allekirjoitus.

Tässä kohdassa mainittuja saalista koskevia tietoja voidaan muuttaa yhteisössä pakollisiksi tulleiden CCAMLR:n säilyttämistoimenpiteiden mukaisesti ja noudattaen 25 artiklan 3 kohdassa tarkoitettua menettelyä.

3. Yhteisön kalastusaluksen päällikön tai tämän valtuutetun edustajan on viipymättä allekirjoitettava ja toimitettava lippujäsenvaltiolle nopeinta käytettävissään olevaa sähköistä välinettä käyttäen saalisasiakirjan allekirjoitettu jäljennös, tai jos purettu saalis on jaettu, allekirjoitetut jäljennökset. Hänen on annettava asiakirjan allekirjoitettu jäljennös myös jokaiselle, joka ottaa vastaan osan saaliista.

Komissio voi vahvistaa tämän kohdan soveltamista koskevat yksityiskohtaiset säännöt 25 artiklan 2 kohdassa tarkoitettua menettelyä noudattaen.

11 artikla

Yhteisön kalastusaluksen päällikön tai tämän valtuutetun edustajan on säilytettävä allekirjoitettu alkuperäinen asiakirja tai alkuperäiset asiakirjat ja lähetettävä ne viimeistään kuukauden kuluttua kalastuskauden päättymisestä lippujäsenvaltiolle.

Komissio voi vahvistaa tämän artiklan soveltamista koskevat yksityiskohtaiset säännöt 25 artiklan 2 kohdassa tarkoitettua menettelyä noudattaen.

12 artikla

1. Yhteisön sen kalastusaluksen päällikön tai tämän valtuutetun edustajan, johon saalis on jälleenlaivattu, on välittömästi Dissostichus spp. -lajien aluksesta purkamisen jälkeen otettava jälleenlaivauksen suorittaneilta aluksilta saamaansa saalisasiakirjaan:

▼M2

— purkamissataman tai vapaakauppavyöhykkeen sellaisen vastuuhenkilön allekirjoittama ja leimaama vahvistus, joka toimii joko satamavaltion tulli- tai kalastusviranomaisten alaisuudessa ja on toimivaltainen vahvistamaan Dissostichus spp. -lajeja koskevat saalisasiakirjat ja

▼B

— sen henkilön allekirjoitus, joka ottaa saaliin vastaan purkamissatamassa tai vapaakauppavyöhykkeen satamassa.

2. Jos saalis jaetaan purettaessa, kyseisen aluksen päällikön tai tämän valtuutetun edustajan on esitettävä saalisasiakirjan jäljennös jokaiselle, joka ottaa vastaan osan saaliista purkamissatamassa tai vapaakauppavyöhykkeen satamassa. Aluksen päällikön tai tämän valtuutetun edustajan on kirjattava tähän asiakirjaan kyseisen henkilön vastaanottaman saaliin määrä ja alkuperä sekä otettava siihen tämän henkilön allekirjoitus.

Tässä kohdassa mainittuja saalista koskevia tietoja voidaan muuttaa yhteisössä pakollisiksi tulleiden CCAMLR:n säilyttämistoimenpiteiden mukaisesti ja noudattaen 25 artiklan 3 kohdassa tarkoitettua menettelyä.

3. Kyseisen kalastusaluksen päällikön tai tämän valtuutetun edustajan on viipymättä allekirjoitettava ja toimitettava nopeinta käytettävissään olevaa sähköistä välinettä käyttäen saalisasiakirjan allekirjoitettu ja leimattu jäljennös, tai jos purettu saalis on jaettu, allekirjoitetut ja leimatut jäljennökset asiakirjat antaneelle lippuvaltiolle. Hänen on annettava asiakirjan jäljennös jokaiselle, joka ottaa vastaan osan saaliista.

Komissio voi vahvistaa tämän kohdan soveltamista koskevat yksityiskohtaiset säännöt 25 artiklan 2 kohdassa tarkoitettua menettelyä noudattaen.







IV LUKU

Jäsenvaltion velvollisuudet Dissostichus spp. -lajien aluksesta purkamisessa, tuonnissa, viennissä tai jälleenviennissä

▼M1

13 artikla

1. Jäsenvaltioiden on toteutettava tarvittavat toimenpiteet niiden alueelle tuotujen tai niiden alueelta vietyjen kaikkien Dissostichus spp. -lajien kalojen alkuperän selvittämiseksi sekä sen toteamiseksi, onko CCAMLR:n alueelta pyydetyt kalasaaliit pyydetty CCAMLR:n säilyttämistoimenpiteiden mukaisesti.

2. Jos jäsenvaltiolla on aihetta epäillä, että CCAMLR:n alueen ulkopuolella sijaitsevilta avomerialueilta pyydetyiksi ilmoitetut Dissostichus spp. -saaliit, jotka on purettu tai viety pois, ovat tosiasiassa peräisin CCAMLR:n alueelta, jäsenvaltion on pyydettävä lippuvaltiota toteuttamaan saalisasiakirjan lisävarmennus käyttämällä muun muassa alusten satelliittivalvontajärjestelmän (VMS) avulla saatuja tietoja.

Jos lippuvaltio ei tästä pyynnöstä huolimatta pysty osoittamaan, että saalisasiakirja on todennettu VMS-tietojen avulla, saalisasiakirja on katsottava mitättömäksi ja Dissostichus spp. -saaliiden tuonti ja vienti on kiellettävä.

3. Jäsenvaltioiden on ilmoitettava viipymättä komissiolle ja muille jäsenvaltioille kaikki tapaukset, joissa 2 kohdassa tarkoitetun lisävarmennuksen tulokset osoittavat, että saaliita ei ole pyydetty CCAMLR:n säilyttämistoimenpiteiden mukaisesti, sekä toimenpiteet, jotka jäsenvaltio on näissä tapauksissa toteuttanut.

▼B

14 artikla

Jäsenvaltioiden on toteutettava tarvittavat toimenpiteet, jotta Dissostichus spp. -lajien jokaista niiden satamassa tapahtuvaa aluksesta purkamista seuraa asianmukaisesti täytetty saalisasiakirja.

▼M1

15 artikla

1. Jäsenvaltioiden on toteutettava tarvittavat toimenpiteet varmistaakseen, että kutakin niiden alueelle tuotua tai sieltä vietyä Dissostichus spp. -lähetyserää seuraa yksi tai useampi lähetyserään sisältyvää koko Dissostichus spp. -kalamäärää vastaava, vientiä tai jälleenvientiä varten vahvistettu saalisasiakirja.

2. Jäsenvaltioiden on varmistettava, että niiden tulliviranomaiset tai muut toimivaltaiset viranomaiset vaativat jokaista niiden alueelle tuotua tai niiden alueelta vietyä Dissostichus spp. -lähetyserää koskevat asiakirjat ja tutkivat ne sen todentamiseksi, että niihin sisältyy yksi tai useampi vientiä tai jälleenvientiä varten vahvistettu, lähetyserään sisältyvää koko Dissostichus spp. -kalamäärää vastaava saalisasiakirja. Nämä viranomaiset voivat myös tutkia minkä tahansa lähetyserän todentaakseen saalisasiakirjan tai -asiakirjojen sisältämät tiedot.

3. Jäsenvaltioiden on ilmoitettava komissiolle kaikki tapaukset, joissa 1 ja 2 kohdassa tarkoitettujen tarkastusten tulokset osoittavat, että tässä asetuksessa säädettyjä asiakirjavaatimuksia ei ole noudatettu.

4. Dissostichus spp. -lajien kalojen vientiä varten vahvistetun saalisasiakirjan on täytettävä seuraavat ehdot:

a) sen on sisällettävä kaikki liitteessä I mainitut tiedot ja kaikki vaaditut allekirjoitukset; ja

b) siinä on oltava viejävaltion viranomaisen allekirjoittama ja leimaama todistus, jolla todistetaan asiakirjan sisältämien tietojen paikkansapitävyys.

▼B

16 artikla

Jäsenvaltioiden on toteutettava tarvittavat toimenpiteet, jotta jokaisen niiden alueelta jälleenviedyn Dissostichus spp. -lastin mukana on yksi tai useampi lastiin sisältyvää koko Dissostichus spp. -määrää vastaava jälleenvientiä varten vahvistettu saalisasiakirja.

Jälleenvientiä varten vahvistetun saalisasiakirjan on oltava liitteessä III esitetyn mallin mukainen ja saalisasiakirjassa on mainittava 19 artiklassa säädetyt tiedot.







V LUKU

Viejän ja tuojan velvollisuudet

▼M1

17 artikla

Dissostichus spp. -lajien kalojen tuonti ja vienti on kielletty, jollei erää seuraa sitä koskeva saalisasiakirja.

▼B

18 artikla

1. Jokaisen purkamisjäsenvaltiosta vietävän Dissostichus spp. -lastin osalta viejän on ilmoitettava jokaisessa saalisasiakirjassa:

a) asiakirjassa ilmoitettuun lastiin sisältyvä kunkin Dissostichus spp.-lajin määrä;

b) lastin tuojan nimi ja osoite sekä tuontipaikka;

c) nimensä ja osoitteensa,

Allekirjoitettuaan kunkin saalisasiakirjan, viejän on liitettävä siihen viejäjäsenvaltion toimivaltaisen viranomaisen allekirjoittama ja leimaama saalisasiakirjan vahvistus.

2. Edellä 1 kohdassa mainittuja pyyntiä koskevia tietoja voidaan muuttaa yhteisössä pakollisiksi tulleiden CCAMLR:n säilyttämistoimenpiteiden mukaisesti ja noudattaen 25 artiklan 3 kohdassa tarkoitettua menettelyä.

19 artikla

1. Jälleenviennin yhteydessä jälleenviejän on ilmoitettava:

a) kaikkien jälleenvietävien lajien tuotetyyppien nettopaino sekä sen saalisasiakirjan numero, johon kukin laji ja kukin tuote on merkitty;

b) lastin tuojan nimi ja osoite, tuontipaikka sekä viejän nimi ja osoite.

Jälleenviejän on vahvistutettava tämän jälkeen mainitut tiedot allekirjoituksin ja leimoin jälleenviejävaltion toimivaltaisella viranomaisella.

2. Edellä 1 kohdassa mainittuja tietoja voidaan muuttaa yhteisössä pakollisiksi tulleiden CCAMLR:n säilyttämistoimenpiteiden mukaisesti ja noudattaen 25 artiklan 3 kohdassa tarkoitettua menettelyä.







VI LUKU

Tietojen toimittaminen

▼M1

20 artikla

1. Lippujäsenvaltion on toimitettava 10 ja 12 artiklassa tarkoitetut jäljennökset viipymättä nopeinta käytettävissä olevaa sähköistä välinettä käyttäen CCAMLR:n sihteeristölle, ja niistä on myös toimitettava jäljennös komissiolle.

2. Jäsenvaltioiden on toimitettava sihteeristölle viipymättä nopeinta käytettävissä olevaa sähköistä välinettä käyttäen jäljennökset vientiä tai jälleenvientiä varten vahvistetuista saalisasiakirjoista sekä 22 a artiklassa tarkoitetuista asiakirjoista, joista on myös toimitettava jäljennös komissiolle.

▼B

21 artikla

Jäsenvaltioiden on toimitettava komissiolle CCAMLR:n sihteeristölle lähetettäväksi sen kansallisen viranomaisen tai niiden kansallisten viranomaisten nimi, osoite, puhelin- ja telekopionumerot sekä sähköpostiosoitteet, joiden tehtävänä on saalisasiakirjojen antaminen ja vahvistaminen.

▼M2

22 artikla

Jäsenvaltioiden on toimitettava komissiolle kunkin vuoden maaliskuun, kesäkuun, syyskuun ja joulukuun 15 päivään mennessä luettelo niiden alueella annetuista tai vastaanotetuista purkamista, tuontia, vientiä, jälleenvientiä ja jälleenlaivausta koskevista saalisasiakirjoista, joissa on seuraavat tiedot: asiakirjan tunnistenumero; purkamis-, tuonti-, vienti-, jälleenvienti- ja jälleenlaivauspäivä; purettu, tuotu, viety, jälleenviety tai jälleenlaivattu paino; alkuperä ja määränpää.

▼M1







VI A LUKU

Takavarikoitujen saaliiden myynti

22 a artikla

Jos jäsenvaltion on myytävä tai hävitettävä takavarikoituja Dissostichus spp.-lajien saaliita, sen on annettava tätä tarkoitusta varten vahvistettu erityinen saalisasiakirja. Tähän saalisasiakirjaan on liitettävä selvitys, jossa esitetään syyt erityisen saalisasiakirjan vahvistamiselle ja siinä on kuvattava olosuhteet, joissa takavarikoidut kalasaaliit saatetaan myyntiin. Jäsenvaltioiden on, siinä määrin kuin se on käytännössä mahdollista, varmistettava, että tällaisten kalasaaliiden myymisestä tai hävittämisestä ei aiheudu taloudellista hyötyä laittoman kalastustoiminnan harjoittajille.

▼B







VII LUKU

Loppusäännökset

23 artikla

Liitteitä I, II ja III voidaan muuttaa yhteisössä pakollisiksi tulleita CCAMLR:n säilyttämistoimenpiteiden mukaisesti ja noudattaen 25 artiklan 3 kohdassa tarkoitettua menettelyä.

24 artikla

▼M1

Tämän asetuksen 8 artiklan 2 kohdan d alakohdan, 9 artiklan, 10 artiklan 3 kohdan, 11 artiklan, 12 artiklan 3 kohdan, 13 artiklan 2 kohdan ja 15 artiklan täytäntöönpanon edellyttämistä toimenpiteistä päätetään 25 artiklan 2 kohdassa säädettyä menettelyä noudattaen.

▼B

Edellä 10 artiklan 2 kohdan, 12 artiklan 2 kohdan, 18 artiklan 2 kohdan, 19 artiklan 2 kohdan ja 23 artiklan nojalla toteutettavat toimenpiteet annetaan 25 artiklan 3 kohdassa säädettyä menettelyä noudattaen.

25 artikla

1. Komissiota avustaa asetuksen (ETY) N:o 3760/92 ( 5 ) 17 artiklalla perustettu komitea.

2. Jos tähän kohtaan viitataan, sovelletaan päätöksen 1999/468/EY 4 ja 7 artiklaa.

3. Jos tähän kohtaan viitataan, sovelletaan päätöksen 1999/468/EY 5 ja 7 artiklaa.

4. Päätöksen 1999/468/EY 4 artiklan 3 kohdassa ja 5 artiklan 6 kohdassa tarkoitettu määräaika vahvistetaan kolmeksi kuukaudeksi.

26 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

▼M2









LIITE I

DISSOSTICHUS SPP. -LAJIEN SAALISASIAKIRJA JA JÄLLEENVIENTIASIAKIRJA

Saalisasiakirjassa ja jälleenvientiasiakirjassa on oltava:

1) erityinen tunnistenumero, joka muodostuu: i) neljän numeron sarjasta, jonka kaksi ensimmäistä numeroa tarkoittavat Kansainvälisen standardoimisjärjestön (ISO) kaksinumeroista maakoodia ja kaksi seuraavaa asiakirjan antamisvuotta, ii) kolminumeroisesta järjestysluvusta (alkaen luvusta 001), joka ilmaisee saalisasiakirjalomakkeiden antamisjärjestyksen.

2) Seuraavat tiedot: i) saalisasiakirjalomakkeen myöntäneen viranomaisen nimi, osoite sekä puhelin- ja telekopionumero; ii) aluksen nimi, kotisatama, kansallinen rekisterinumero, kutsutunnus ja tarvittaessa IMO:n/Lloyd'sin rekisterinumero; iii) tapauksesta riippuen alukselle myönnetyn kalastuslisenssin tai -luvan numero; iv) kummankin Dissostichus-lajin paino puretun tai jälleenlaivatun tuotteen tyypin mukaan, ja a) CCAMLR:n kunkin tilastollisen suuralueen tai alueen mukaan, jos saalis on peräisin yleissopimusalueelta, ja/tai b) Yhdistyneiden Kansakuntien elintarvike- ja maatalousjärjestön (FAO) kunkin tilastollisen suuralueen tai alueen mukaan, jos saalis ei ole peräisin yleissopimusalueelta; v) pyyntijakson päivämäärät; vi) aluksesta purkamisen ollessa kyseessä purkamispäivämäärä ja -satama, tai jälleenlaivauksen ollessa kyseessä jälleenlaivauksen päivämäärä ja sen aluksen, johon saalis on jälleenlaivattu, nimi, lippuvaltio ja kansallinen rekisterinumero (alukselle annettu alusrekisterin sisäinen numero, kun on kysymyksessä yhteisön alus, yhteisön kalastusalusrekisteristä 30 päivänä syyskuuta 1998 annetun komission asetuksen (EY) N:o 2090/98 5 artiklan mukaisesti); vii) saaliin vastanottaneen henkilön tai henkilöiden nimi, osoite, puhelin- ja telekopionumero sekä kummankin lajin määrä ja vastaanotetun tuotteen tyyppi; ja viii) tarvittaessa kuljetusta koskevat yksityiskohdat Dissostichus spp. -lajien saalisasiakirjan vientiä ja jälleenvientiasiakirjan jälleenvientiä koskevassa kohdassa: 1) merikuljetus: — kontin numero, tai jos kontteja on useita, liitteenä Dissostichus spp. -lajien saalisasiakirjan tai jälleenvientiasiakirjan vahvistavan viranomaisen allekirjoittama ja leimaama luettelo konttien numeroista; tai — aluksen nimi; ja — rahtikirjan numero, antamispäivä ja -paikka 2) ilmakuljetus: — lennon numero, lentorahtikirjan numero, antamispäivä ja -paikka 3) muu kuljetus (maantiekuljetus): — kuorma-auton rekisterinumero ja kansallisuus, tai — rahtikirjan numero ja — antamispäivämäärä ja -paikka.









LIITE II









LIITE III